Bejaarde dood, vrou ernstig beseer in huisaanval | Netwerk24
Deur Charné Kemp 26 Augustus 2018 08:32
’n Bejaarde man is Saterdagoggend dood en sy vrou ernstig beseer toe hulle deur twee aanvallers in hul huis in Orionweg in Manenberg oorval is.
Kapt. FC van Wyk, polisiewoordvoerder, sê die voorval het omstreeks 04:00 gebeur.
Die 70-jarige man en sy 69-jarige vrou is oorval deur twee mans wat vermoedelik deur ’n venster by die huis ingekom het. Die egpaar is vasgebind.
“Hulle is aangerand, gedreig en gedwing om hul besittings oor te gee. Die man is erg aangerand omdat hy weerstand gebied het in ’n poging om sy vrou te beskerm.
“Die vrou het haarself later bevry en na die bure gegaan om hulp te ontbied.
“Die is egter dood voordat die nooddienste opgedaag het. Die vrou het beserings aan haar gesig.”
Die verdagtes het met ’n TV-skerm en ’n selfoon gevlug.
“Die Manenberg se eenheid vir ernstige geweldsmisdaad ondersoek die saak.”
Enigeen met inligting kan die polisie in Manenberg by 021 699 9400 of 08600 10111 bel.
Meer oor: Manenberg | Misdaad | Bejaarde | Aanval
Jemen-dorp bloei met hulp van SA mortiere